02016093012020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1609 


30 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της 18ης Αυγούστου 2002 στους Δή¬ 
μους Καλλιθέας, Μοσχάτου και στο 3ο Δημοτικό 

Διαμέρισμα Πειραιά. 1 

Τροποποίηση της 41517/Β. 1972/4.12.1998 απόφασης 
του Υπουργού Εθνικής Οικονομίας «Κανονισμός 

Αναδοχών» όπως ισχύει. 2 

Τροποποίηση της 2/35884/0004/28.6.2002 απόφασης 

του Υπ. Οικονομίας και Οικονομικών. 3 

Κήρυξη υποχρεωτικής της απόφασης διαιτησίας 
40/2002 που αφορά τους όρους αμοιβής και εργα¬ 
σίας των αισθητικών όλης της χώρας. 4 

Κατάταξη Δοκίμων Σημαιοφόρων Λ.Σ. Ειδικής Μονιμό¬ 
τητας (Ε.Μ)». 5 


ΑΠΟΦΑΣΕΙ Σ 

Αριθ. 224582/Β.2597 (1) 

Καθορισμός αποζημίωσης των πληγέντων από τις πλημ¬ 
μύρες της 18ης Αυγούστου 2002 στους Δήμους Καλ¬ 
λιθέας, Μοσχάτου και στο 3ο Δημοτικό Διαμέρισμα 
Πειραιά. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 
17/τ.Α'/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν. 1558/85 (ΦΕΚ Α' 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και συμπληρώθηκε με το Ν. 2081/92 (ΦΕΚ Α' 154). 

3. Το άρθρο 22του Ν.2362/95 (ΦΕΚ247/τ.Α'/27.11.1995) 
« Περί Κώδικος Δημοσίου Λογιστικού». 

4. Την 7779/Α32/23.9.2002 (ΦΕΚ 1268/τ.Β/27.9.2002) κοι¬ 
νή Απόφαση του Υπουργού Οικονομίας και Οικονομικών και 
Υφυπουργών Εσωτερικών, Δημ. Διοίκησης και Αποκέντρω¬ 


σης, Οικονομίας και Οικονομικών και ΠΕΧΩΔΕ με την οποία 
οριοθετούνται οι Δήμοι Καλλιθέας, Μοσχάτου και το 3ο Δη¬ 
μοτικό Διαμέρισμα Πειραιώς που επλήγησαν από τις πλημ¬ 
μύρες της 18ης Αυγούστου 2002. 

5. Ταμε 9568/17.9.2002-9716/18.9.2002-9944/25.9.2002 
και 10194/3.10.2002 έγγραφα της Νομαρχιακής Αυτοδιοί¬ 
κησης Αθηνών- Πειραιώς. 

6. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν στους Δήμους Καλ¬ 
λιθέας και Μοσχάτου και στο 3ο Διαμέρισμα Πειραιά και 
υπέστησαν ζημίες από τις πλημμύρες της 18ης Αυγού¬ 
στου 2002, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες της 18ης Αυ¬ 
γούστου 2002 στους Δήμους Καλλιθέας, Μοσχάτου και 
στο 3ο Διαμέρισμα Πειραιώς, οι οποίοι έχουν οριοθετηθεί 
με την ΚΥΑ αριθμ. 7779/Α 32/23.9.2002 (ΦΕΚ 
1268/τΒ/27.9.2002) του Υπουργού Οικονομίας και Οικο¬ 
νομικών και Υφυπουργών Οικονομίας και Οικονομικών, 
Δημόσιας Διοίκησης και Αποκέντρωσης, και ΠΕ.ΧΩ.Δ.Ε. 
σε βιομηχανικές και βιοτεχνικές μονάδες, εμπορικά κατα¬ 
στήματα, αγροτικές εκμεταλλεύσεις, άλλες επιχειρήσεις 
και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής από την Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 1.000.000 
Ευρώ περίπου και θα βαρύνει τον Προϋπολογισμό των 
Δημοσίων Επενδύσεων, (ΣΑΕ 027/5του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 
-♦- 

Αριθ. 224583/Β2601 (2) 

Τροποποίηση της 41517/Β. 1972/4.12.1998 απόφασης 
του Υπουργού Εθνικής Οικονομίας «Κανονισμός Ανα¬ 
δοχών» όπως ισχύει. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 3 παρ. 2 του Ν. 2651/1998 (ΦΕΚ Α' 248/ 
3.11.98). 

β. του Π.Δ. 81/21.3.2002 (ΦΕΚ 57Α) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

2. Την 41517/Β. 1972/4.12.1998 απόφαση του Υπουργού 
Εθνικής Οικονομίας « Κανονισμός Αναδοχών» όπως ισχύει. 

3. Την με αριθμό 1/253/27.9.2002 απόφαση/ εισήγηση 
του Δ. Σ. της Επιτροπής Κεφαλαιαγοράς 

4. Το με αριθμό Πρωτ. 1003/13.12.2002 έγγραφο της 
Τράπεζας της Ελλάδος 

5. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Η με αριθμό 41517/Β. 1972/4.12.1998 (ΦΕΚ 1257 Β) «Κα¬ 
νονισμός Αναδοχών» απόφαση του Υπουργού Εθνικής 
Οικονομίας, όπως ισχύει, τροποποιείται ως εξής: 

α. Η περίπτωση (γ) της παραγράφου 7 του άρθρου 6 
αντικαθίσταται ως εξής: 

«γ) Η μεταβίβαση και απόκτηση από ειδικό διαπραγμα¬ 
τευτή μετοχών των οποίων έχει αναλάβει την ειδική δια¬ 
πραγμάτευση σύμφωνα με τις διατάξεις των αποφάσεων 
7Δ/182/25.1.2000 (ΦΕΚ 171 Β) και 1/216/17.5.2001 (ΦΕΚ 
667 Β) του Διοικητικού Συμβουλίου της Επιτροπής Κεφα¬ 
λαιαγοράς όπως ισχύουν κάθε φορά». 

β. Η περίπτωση (δ) της παραγράφου 7 του άρθρου 6 
αντικαθίσταται ως εξής: 

«δ) Η απόκτηση μετοχών της εκδότριας εταιρείας από 
Αναδόχους σύμφωνα με τα οριζόμενα στην απόφαση του 
Χρηματιστηρίου Αξιών Αθηνών 46/22.9.2000 (ΦΕΚ 1194 Β) 
όπως αντικαταστάθηκε από την απόφαση 77/ 1.11.2001 
(ΦΕΚ 150 Β)και ισχύει κάθε φορά». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2002 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. 2/75344/0095 (3) 

Τροποποίηση της 2/35884/0004/28/6/2002 απόφασης 

του Υπ. Οικονομίας και Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΚΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του αρθρ. 34 του Ν. 1914/90 «Εκσυχρονισμός και 
ανάπτυξη του Δημοσίου Τομέα και της κεφαλαιαγοράς, 
ρυθμίσεις και άλλες διατάξεις» (Α. 178). 

2. Του αρθρ. 5 του Ν. 2026/92 «ρύθμιση θεμάτων Οργά¬ 
νωσης και Προσωπικού της Δημόσιας Διοίκησης και άλ¬ 
λες διατάξεις» (Α'43), όπως συμπληρώθηκε με την παρ. 1 
του αρθρ. 23του Ν. 2085/92 (Α' 170). 

3. Των αρθρ. 89 και 128 του Π.Δ. 284/88 «Οργανισμός 
Υπουργείου Οικονομικών» (Α.128) όπως τροποποιήθηκε 
μεταγενέστερα. 

4. Του αρθρ. 19του Ν. 2470/97 ( ΕΚ40/Α"). 

5. Ν. 2286/95 (ΦΕΚ 19/Α/1.2.1995) «Προμήθειεςτου Δη¬ 
μόσιου τομέα και ρυθμίσεις συναφών θεμάτων». 

6. Το Π.Δ. 394/96 (ΦΕΚ 266/Α/4.12.96) «Κανονισμός 
Προμηθειών Δημοσίου». 

7. Το Ν. 2362/95 (ΦΕΚ Α'/27.11.95) «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις». 

8. Το άρθρ.11 παρ.11 του Ν. 2954/2001 «Φορολογικές 
ρυθμίσεις, αμοιβαία κεφάλαια, συμπλήρωση της χρημα¬ 
τιστηριακής νομοθεσίας, κλπ». 

9. Την 1113926/1557/Α0006/11.12.2001 (ΦΕΚ 1703/Β/ 
18.12.2001) απόφαση του Υπουργού Οικονομικών, περί 
μεταβίβασης αρμοδιοτήτων και εξουσίας να υπογρά¬ 
φουν «Με εντολή Υπουργού» στον Γ ενικό Γ ραμματέα, κλπ 

10. Την άμεση ανάγκη απογραφής του πάγιου εξοπλι¬ 
σμού του Γ.Λ. Κράτους, την καταγραφή του στο βιβλίο μη¬ 
τρώου και την απόσυρση του άχρηστου εξοπλισμού, με 
ημερομηνία ολοκλήρωσης του έργου την 31.12.2002. 

11. Την παράταση του χρόνου ολοκλήρωσης του έργου 
κατά ένα μήνα, κατόπιν αιτήματος της ομάδας εργασίας 
λόγω του μεγάλου φόρτου εργασίας. 

12. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α. Την τροποποίηση της 2/35884/0004/28.6.2002 από¬ 
φαση συγκρότησης ομάδας εργασίας για την απογραφή, 
διαχείριση του παγίου εξοπλισμού των κεντρικών Δ/νσε- 
ων του Γ.Λ. Κράτους, ως προς τον χρόνο ολοκλήρωσης 
του έργου της, ο οποίος παρατείνεται μέχρι 31.1.2003. 

Β. Κατά τα λοιπά ισχύει η 2/35884/0004/ 28.6.2002 από¬ 
φαση. 

Γ. Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 23 Δεκεμβρίου 2002 
Με εντολή Υπουργού 
Ο Γ ενικός Διευθυντής 
ΒΑΣΙΛΕΙΟΣ ΚΑΤΡΙΒΕΣΗΣ 
-♦- 

Αριθ. 13617 (4) 

Κήρυξη υποχρεωτικής της απόφασης διαιτησίας 40/2002 

που αφορά τους όρους αμοιβής και εργασίας των αι¬ 
σθητικών όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 6.12.2002. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δεσμευό¬ 
μενοι εργοδότες απασχολούντο 51% των εργαζομένων 
του επαγγέλματος, αποφασίζουμε: 

1) Κηρύσσουμε υποχρεωτική την απόφαση διαιτησίας 
40/2002 που αφορά τους όρους αμοιβής και εργασίας των 
αισθητικών όλης της χώρας για όλους τους εργοδότες και 
εργαζομένους του επαγγέλματος πτυχιούχους και εμπει¬ 
ρικούς αισθητικούς και των δύο φύλων που απασχολού¬ 
νται με σύμβαση εξαρτημένης εργασίας σε βιομηχανίες 
και αντιπροσωπείες καλλυντικών και αρωμάτων. 

2) Η ισχύς της απόφασης αυτής αρχίζει από 19.9.2002 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 1211 (5) 

Κατάταξη Δοκίμων Σημαιοφόρων Λ.Σ. Ειδικής Μονιμότη¬ 
τας (Ε.Μ)». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1) Τις διατάξεις του άρθρου 108 του Κώδικα του προ¬ 
σωπικού Λιμενικού Σώματος που κυρώθηκε με το Ν. 3079 
(ΦΕΚ 311 Α/02/10.12.2002). 

2) Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137 Α/1985), το 
οποίο προστέθηκε με το άρθρο 27 του Ν. 2081/1992 (ΦΕΚ 
154 Α/1992) και αντικαταστάθηκε με το άρθρο 1 του Ν. 
2469/1997 (ΦΕΚ 38 Α/1997) 

3) Την αριθμ 1212.7/01/ 2002/20.12.2002 εισήγηση του 
Αρχηγού ΑΣ. 

4) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού .αποφασίζουμε: 

Άρθρο 1 

Προκήρυξη διαγωνισμού 

1. Ο διαγωνισμός για την κατάταξη Αξιωματικών Λιμενι¬ 
κού Σώματος Ειδικής Μονιμότητας για το χειρισμό εναε¬ 
ρίων επιχειρησιακών μέσων (αεροπλάνων και ελικοπτέ¬ 
ρων) διενεργείται μετά από προκήρυξη που εκδίδεται από 
τον Αρχηγό Λ.Σ, η αξιολόγηση των υποψηφίων γίνεται 
σύμφωνα με τις διατάξεις της παρούσας και αφορά κατη¬ 
γορίες χειριστών αεροπλάνων και ελικοπτέρων. 

2. Στην εκάστοτε προκήρυξη ορίζονται: 

α) Ο αριθμός εκείνων που θα καταταγούν σε κάθε κατη¬ 
γορία χειριστών εναερίων μέσων (αεροπλάνα, ελικόπτε¬ 
ρα), ανάλογα με τις ανάγκες της Υπηρεσίας. Στην περί¬ 
πτωση που δεν συμπληρώνεται ο αριθμός των θέσεων 
που έχουν προκηρυχθεί σε μια κατηγορία χειριστών (αε¬ 


ροπλάνων ή ελικοπτέρων) τότε με απόφαση του Αρχηγού 
ΑΣ είναι δυνατόν να συμπληρώνεται από χειριστές της άλ¬ 
λης κατηγορίας ανάλογα με τις υπηρεσιακές ανάγκες. 

β) Τα απαιτούμενα κατά περίπτωση προσόντα. 

γ) Τα απαιτούμενα δικαιολογητικά ,ο χρόνος και ο τρό¬ 
πος υποβολήςτους. 

δ) Η διαδικασία, ο χρόνος, ο τόπος των υγειονομικών 
εξετάσεων και ο τρόπος της επιλογής των υποψηφίων. 

ε) Κάθε άλλη αναγκαία λεπτομέρεια. 

Άρθρο 2 

Γ ενικά προσόντα υποψηφίων 

Οι υποψήφιοι/ες πρέπει να έχουν τα ακόλουθα προσό¬ 
ντα: 

α) Να είναι Έλληνες πολίτες άγαμοι ή έγγαμοι εγγε- 
γραμμένοι/ες στα μητρώα αρρένων ή δημοτολόγια της 
Χώρας και ηλικίας μέχρι τριάντα ετών, η οποία θεωρείται 
ότι συμπληρώνεται κατά την 31η Δεκεμβρίου του έτους 
διενέργειας του διαγωνισμού. 

β) Να είναι κάτοχοι απολυτηρίου τουλάχιστον δευτερο¬ 
βάθμιας εκπαίδευσης. 

γ) Οι άνδρες να έχουν εκπληρώσει τις στρατιωτικές 
τους υποχρεώσεις. 

δ) Να μην έχουν καταδικαστεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της Χώ¬ 
ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανωμοτί κατάθεσης, 
απιστίας περί την Υπηρεσία, παράβαση καθήκοντος, αν¬ 
θρωποκτονίας εκτός της προερχομένης από αμέλεια, κα¬ 
τά της γενετήσιας ελευθερίας και οικονομικής εκμετάλ¬ 
λευσης της γενετήσιας ζωής, συκοφαντικής δυσφήμη- 
σης, κλοπής, υπεξαίρεσης, εκβίασης, απάτης, απιστίας, 
επαιτείας, αλητείας, δωροδοκίας, καταπίεσης, ναρκωτι¬ 
κών, ζωοκλοπής, ζωοκτονίας, λαθρεμπορίας, παράνομης 
αλιείας, ή οποιουδήποτε άλλου εγκλήματος από δόλο τε- 
λεσθέντος, για το οποίο επιβλήθηκε ποινή φυλάκισης 
τουλάχιστον τριών (3) μηνών. 

Να μην στερούνται ή να μην έχουν στερηθεί των πολιτι¬ 
κών τους δικαιωμάτων, έστω και αν έχει λήξει ο χρόνος 
που ορίστηκε για τη στέρησή τους. 

Να μην τελούν υπό απαγόρευση ή δικαστική αντίληψη 
ούτε να τους έχει επιβληθεί με απόφαση δικαστηρίου πε¬ 
ριορισμός σε σωφρονιστικό ψυχιατρικό κατάστημα (ανα¬ 
μορφωτικά ή θεραπευτικά μέτρα). 

ε) Οι υποψήφιοι εξεταζόμενοι από την Ανωτάτη της Αε¬ 
ροπορίας Υγειονομική Επιτροπή (ΑΑΥΕ) - Κέντρο Αερο¬ 
πορικής Ιατρικής (Κ.Α.Ι) να κριθούν κατάλληλοι σύμφωνα 
με τις ισχύουσες εκάστοτε διατάξεις για το ιπτάμενο 
Στρατιωτικό προσωπικό. 

στ) Να έχουν ανάστημα τουλάχιστον 1,65 μ οι άνδρες 
και 1,60 μ οι γυναίκες χωρίς υποδήματα και οι άνδρες στη¬ 
θική περίμετρο 0,83 μ κατά την εκπνοή. 

ζ) Να έχουν συμπληρώσει ως χειριστές αεροπλάνων 
τριακόσιες (300) ώρες ή ως χειριστές ελικοπτέρων διακό¬ 
σιες (200) ώρες τουλάχιστο και να κατέχουν πτυχίο επαγ- 
γελματία χειριστή σε ισχύ, αεροπλάνων ή ελικοπτέρων 
από την ΥΠΑ ή από χώρα μέλος του Διεθνούς Οργανι¬ 
σμού Πολιτικής Αεροπορίας, επίσημα μεταφρασμένο 
στην ελληνική γλώσσα. 

Άρθρο 3 

Δικαιολογητικά συμμετοχής στο διαγωνισμό 

1. Για τη συμμετοχή των υποψηφίων στο διαγωνισμό 
υποβάλλονται στην αρμόδια διεύθυνση του ΥΕΝ που ορί¬ 
ζεται στην προκήρυξη τα εξής δικαιολογητικά: 

α) Αίτηση συμμετοχής και 2 φωτογραφίες (τύπου δια¬ 
βατηρίου). 

β) Επικυρωμένο φωτοαντίγραφο απολυτηρίου τίτλου 
τουλάχιστον δευτεροβάθμιας εκπαίδευσης. 

γ) Υπεύθυνη Δήλωση του Ν. 1599/86 στην οποία να δη¬ 
λώνεται ότι ο υποψήφιος/α έχει όλα τα νόμιμα προσόντα 
- προϋποθέσεις συμμετοχής στο διαγωνισμό, όπως αυτά 
αναφέρονται στη σχετική προκήρυξη και ότι τα αναγρα¬ 
φόμενα στοιχεία που δηλώνονται στην αίτηση του είναι 
αληθή. 

δ) Επικυρωμένο φωτοαντίγραφο του δελτίου ταυτότη¬ 
τας (δύο όψεις). 

ε) Επικυρωμένο φωτοαντίγραφο πτυχίου επαγγελμα- 
τία χειριστή σε ισχύ. 

στ) Επικυρωμένο φωτοαντίγραφο πτυχίων ΙΑΕ και ΑΕΝ 
(ή πρώην ΑΔΣΕΝ), εφόσον κατέχουν, (οι κάτοχοι τίτλου 
σπουδών ανωτάτης εκπαίδευσης που έχει αποκτηθεί 
στην αλλοδαπή υποβάλλουν επικυρωμένο φωτοαντίγρα¬ 
φο της πράξης αναγνώρισης - ισοτιμίας από το ΔΙΚΑΤΣΑ). 

ζ) Επικυρωμένα φωτοαντίγραφα αντίστοιχων πιστοποι¬ 
ητικών εφόσον κατέχουν επιπλέον πτυχία επαγγελματία 
χειριστή, πτητικές ικανότητες ή ειδικότητες όπως αυτές 
ορίζονται αναλυτικά στο άρθρο 7 της παρούσης. Τα επι¬ 
πλέον πτυχία, οι πτητικές ικανότητες ή ειδικότητες μοριο- 
δοτούνται εφόσον συνοδεύονται αντίστοιχα από πιστο¬ 
ποιητικά ισχύος. Τα έγγραφα που προέρχονται από το 
εξωτερικό θα πρέπει να είναι επίσημα μεταφρασμένα 
στην Ελληνική γλώσσα. 

η) Επίσημα θεωρημένα πιστοποιητικά (ατομικά βιβλιά¬ 
ρια πτήσης ή άλλα εγκεκριμένα έντυπα από αρμόδιες 
Υπηρεσίες) για τις ώρες πτήσεις σε αεροπλάνα ή ελικό¬ 
πτερα. Τα έγγραφα που προέρχονται από το εξωτερικό 
θα πρέπει να είναι επίσημα μεταφρασμένα στην Ελληνική 
γλώσσα. 

θ) Τίτλο Σπουδών Ξένης Γλώσσας: Όσοι είναι κάτοχοι, 
τίτλου ξένης γλώσσας επιπέδου ΡΐΌίίοίθηογ ή Ι_ο\λ/θγ της 
Αγγλικής ή αντίστοιχου τίτλου της Γαλλικής, ή Γερμανι¬ 
κής, ή Ιταλικής, ή Ισπανικής πρέπει να προσκομίσουν αντί¬ 
γραφο τίτλου επικυρωμένο για την γνησιότητά του από 
τον μορφωτικό ακόλουθο της οικείας Πρεσβείας ή το κα¬ 
τά περίπτωση αρμόδιο όργανο (Βρετανικό Συμβούλιο, 
Ελληνοαμερικανική Ένωση, Γαλλικό Ινστιτούτο, Γερμανι- 
κό Ινστιτούτο Γκαίτε, Ιταλικό Ινστιτούτο και Ινστιτούτο 
Θερβάντες). 

Οι αναγνωρισμένοι φορείς που έχουν εκδώσει τους 
προαναφερθέντες τίτλους είναι οι ακόλουθοι: 

Επιπέδου ΡΐΌίίοίθηογ: 

-Για την Αγγλική: Τα Πανεπιστήμια ΜίοΜρεπ ή Θεππ- 
όπόρθ. 

-Για την Γαλλική: Το Γαλλικό Ινστιτούτο (πτυχίο 
ΟΙΡΕΟΜΕ ΘΈΤΙΙΟΕδ 

δυΡΕΒΙΕΘΒΕδ ή ΘΙΡΙΟΜΕ ΘΈΤυϋΕδ ΡΒΑΝΘΑΙδΕδ 2 
Θπΐθ ΘΕΘΒΕ "δΟΒΒΟΝΝΕ II" ή ϋΙΡΕΟΜΕ ΑΡΡΒΟΡΟΝΘΙ 
ΘΕ ΙΑΝΘΙΙΕ ΡΒΑΝΘΑΙδΕ ΌΑΙ_Ρ"). 

-Για την Γερμανική: Το Ινστιτούτο Γκαίτε (πτυχίο 
ΘΒΟδδΕδ ΘΕΙΓΓδΘΗΕδ 

δΡΒΑΘΗΘΙΡΕΟΜ) . 


-Γιατην Ιταλική: Το Ιταλικό Ινστιτούτο (πτυχίο ϋΙΡΕΟΜΑ 
Ώ\ ΙΙΝΟυΑΕ ΟυίΤυΒΑΙΤΑϋΑΝΑ- ΘΟΒδΟ δϋΡΕΒΙΟΒΕ). 

-Για την Ισπανική: Το Ινστιτούτο Θερβάντες (πτυχίο 
δυΡΕΒΙΟΒ). 

Επιπέδου ΡΒΟΡΙΘΙΕΝΘΥ λογίζονται και οι κάτοχοι πτυ¬ 
χίου ή διπλώματος αντίστοιχου ξενόγλωσσου Τμήματος ή 
Σχολής ΙΑΕ της ημεδαπής ή ισοτίμου της αλλοδαπής ή 
πτυχίου Τριτοβάθμιας εκπαίδευσης ή μεταπτυχιακού τίτ¬ 
λου σπουδών της χώρας στην οποία ομιλείται η αντίστοι¬ 
χη γλώσσα ή απολυτηρίου σχολείου Δευτεροβάθμιας Εκ¬ 
παίδευσης της αλλοδαπής ή αντίστοιχου ξενόγλωσσου 
σχολείου της ημεδαπής. Τα ανωτέρω θα πρέπει να είναι 
αναγνωρισμένα από το αρμόδιο όργανο (ΔΙ ΚΑΤΣΑ, ΥΠ. 
ΠΑΙΔΕΙΑΣ κ.λ.τι) . 

Επιπέδου ΕΟίΛ/ΕΒ 

α) Για την Αγγλική: Τα πανεπιστήμια ΘΑΜΒΒΙΘΘΕ 
(ΕΟ\Α/ΕΒ-ΡΙΒδΤ ΘΕΒΤΙΡΙΘΑΤΕ ΙΝ ΕΝΘϋδΗ) και ΜΙΘΗΙ- 
ΘΑΝ (πτυχίο ΜΙΘΗΙΘΑΝ ΘΕΒΤΙΡΙΘΑΤΕ ΟΡ ΘΟΜΡΕΤΕΝ- 
ΘΥ ΙΝ ΕΝΘϋδΗ). 

β) Για τη Γαλλική: Το Γαλλικό Ινστιτούτο (πτυχίο ΘΕΒ- 
ΤΙΡΙΘΑΤ ή ΘΙΡΙΟΜΕ Θ’ ΕΤϋΘΕδ ΘΕ Ι_Α ΙΑΝΘΘΕ ΡΒΑΝ- 
ΘΑΙδΕ-ΘΕΙΈΙθΐ- ΘΕΘΒΕ). 

γ) Για τη Γερμανική: Το Γερμανικό Ινστιτούτο Γκαίτε 
(πτυχίο ΖΕΝΤΒΑΕΕ ΜΙΤΤΕΙδΤυΡΕΝΡΒυΕΡυΝΘ (ΜΙΤΤΕΙ 
δΤΨΡΕ). 

δ) Γ ιατην Ιταλική: Το Ιταλικό Ινστιτούτο (πτυχίο ΘΙΡΙ.Ο- 
ΜΑΘΙ ΕΙΝΘυΑ ΙΤΑϋΑΝΑ). 

ε) Για την Ισπανική: Το Ινστιτούτο Θερβάντες (πτυχίο 
ΒΑδΙΘΟ). 

Άρθρο 4 

Έλεγχος δικαιολογητικών- Υψομέτρηση - Υγειονομικές 
Εξετάσεις-Αθλητικές δοκιμασίες 

1. Ο έλεγχος, η αξιολόγηση των προσόντων και οι εξε¬ 
τάσεις διενεργούνται από πενταμελή Επιτροπή ανώτε¬ 
ρων Αξιωματικών η οποία συγκροτείται με διαταγή του 
Αρχηγού Λ.Σ. και στην οποία συμμετέχουν τρεις Αξιωμα¬ 
τικοί του ΑΣ, από τους οποίους δυο είναι χειριστές εναέ¬ 
ριων μέσων του ΑΣ και δυο Αξιωματικοί ιπτάμενοι της Αε¬ 
ροπορίας Στρατού ή της Πολεμικής Αεροπορίας, ανάλο¬ 
γα με την υπηρεσία που αναλαμβάνει την εκπαίδευση των 
κατατασσόμενων. Στην Επιτροπή αυτή, συμβουλευτικά 
και χωρίς το δικαίωμα απόφασης, συμμετέχει ιπτάμενος 
κυβερνήτης αξιολογητής της ΥΠΑ που ορίζεται από την 
Υπηρεσία αυτή, για την αξιολόγηση των πτυχίων και λοι¬ 
πών συναφών παραστατικών αρμοδιότητας της Υπηρε¬ 
σίας αυτής. 

Καθήκοντα γραμματέα της επιτροπής εκτελεί κατώτε¬ 
ρος Αξιωματικός Λ.Σ. 

2. Η ως άνω Επιτροπή συντάσσει Πρακτικό στο οποίο 
περιλαμβάνονται αυτοί των οποίων τα δικαιολογητικά δεν 
πληρούν τις προϋποθέσεις - απαιτήσεις της προκήρυξης 
και δεν έχουν δικαίωμα συμμετοχής στο διαγωνισμό .Το 
Πρακτικό αυτό υποβάλλεται στο ΥΕΝ/ΔΠΟΕΚ-Α' και σχε¬ 
τική ανακοίνωση αναρτάται στο χώρο ανακοινώσεων του 
ΥΕΝ. Η ίδια Επιτροπή ενεργεί τις εξετάσεις και αξιολογεί 
τα προσόντα των υποψηφίων. 

3. Όσοι πληρούντις προϋποθέσεις παρουσιάζονται χω¬ 
ρίς άλλη ειδοποίηση στον τόπο, την ημερομηνία και ώρα, 
που θα ορίζονται σαφώς στην προκήρυξη για υψομέτρη¬ 
ση ενώπιον της Επιτροπής παργ. 6 του παρόντος άρθρου 
και εφόσον δεν έχουντο απαιτούμενο ύψος αποκλείονται 
της επιλογής. Η ανωτέρω Επιτροπή συντάσσει Πρακτικό 

το οποίο υποβάλλεται έγκαιρα στο ΥΕΝ/ΔΠΟΕΚ-Α'. Σχετι¬ 
κή ανακοίνωση αναρτάται στον χώρο ανακοινώσεων του 
Υ.Ε.Ν, 

4. Στη συνέχεια οι υποψήφιοι παραπέμπονται στο Κέ¬ 
ντρο Αεροπορικής Ιατρικής (Κ.Α.Ι), όπου υποβάλλονται 
σε υγειονομικές εξετάσεις και η Α.Α.Υ.Ε. αποφαίνεται για 
την υγειονομική τους καταλληλότητα. Αν υποψήφιος δεν 
κριθεί κατάλληλος αποκλείεται της περαιτέρω διαδικα¬ 
σίας. Για όσους αποκλείονται σχετική ανακοίνωση αναρ- 
τάται στο χώρο ανακοινώσεων του Υ.Ε.Ν. Οι αποφάσεις 
της Α.Α.Υ.Ε είναι αμετάκλητες. 

5. Αμφισβητήσεις για τη διαδικασία ελέγχου των δικαιο- 
λογητικών υποβάλλονται εγγράφως μέσα σε αποκλειστι¬ 
κή προθεσμία δύο ημερών από την ημερομηνία ανάρτη¬ 
σης του πρακτικού της παραγρ. 2 του παρόντος άρθρου 
στην αρμόδια διεύθυνση του ΥΕΝ η οποία τις διαβιβάζει 
σε τριμελή επιτροπή από Αξιωματικούς Λ.Σ αρχαιοτέ- 
ρους των αποτελούντων την πενταμελή επιτροπή ελέγ¬ 
χου των δικαιολογητικών, που συγκροτείται με απόφαση 
του Αρχηγού Λ.Σ και συντάσσει αιτιολογημένο πρακτικό 
που υποβάλλει αρμοδίως. 

6. Οι υποψήφιοι που κρίνονται "κατάλληλοι" από την 
Α.Α.Υ.Ε. υποβάλλονται σε αθλητική δοκιμασία, ενώπιον 
της επιτροπής αθλητικής δοκιμασίας, που συγκροτείται 
με Απόφαση Αρχηγού Λ.Σ. και αποτελείται από: 

α) Έναν ανώτερο Αξιωματικό Λ.Σ. ως Πρόεδρο. 

β) Έναν υγειονομικό Αξιωματικό Λ.Σ. ως μέλος και 

γ) Έναν κατώτερο Αξιωματικό Λ.Σ. ως μέλος, ως εξής: 
στην κολύμβηση, σε απόσταση 50 μέτρων. Όσοι αποτυγ¬ 
χάνουν στην κολύμβηση αποκλείονται από το διαγωνι¬ 
σμό. Οι υπόλοιποι υποψήφιοι υποβάλλονται στα εξής 
αγωνίσματα και υποχρεούνται να επιτύχουν τα ελάχιστα 
όρια επίδοσης σε δύο από τα τρία: 

α) Άλμα σε μήκος με φόρα 3,60 μ. οι άνδρες και 2,60 οι 
γυναίκες (τρεις προσπάθειες). 

β) Άλμα σε ύψος με φόρα 1 μ. οι άνδρες και 0,80 οι γυ¬ 
ναίκες (τρεις προσπάθειες). 

γ) Δρόμος 800 μ. οι άνδρες σε 3’30” και σε 4’30” οι γυ¬ 
ναίκες (μία προσπάθεια). 

Ενστάσεις για τα αποτελέσματα της κολύμβησης και 
των αγωνισμάτων δεν γίνονται δεκτές. Η επιτροπή αυτή 
συντάσσει πρακτικό που υποβάλλεται έγκαιρα στο 
ΥΕΝ/ΔΠΟΕΚ - Α'. Σχετική ανακοίνωση αναρτάται στον πί¬ 
νακα ανακοινώσεων του ΥΕΝ. 

Άρθρο 5 
Εξεταστέα Ύλη 

1. Οι υποψήφιοι που κρίνονται ικανοί μετά την υγειονο¬ 
μική εξέταση και τις αθλητικές δοκιμασίες, υποβάλλονται 
σε εξετάσεις σε δύο ενότητες. 

Α) Ενότητα επαγγελματικών γνώσεων με το σύστημα 
γραπτών ερωτήσεων -απαντήσεων πολλαπλών επιλογών 
σε εξεταστέα ύλη όπως ακολούθως : 

1) Μετεωρολογία: 

- Σύσταση της ατμόσφαιρας, ατμοσφαιρική πίεση και 
πυκνότητα, θερμοκρασία, υγρασία, σχετική υγρασία, ση¬ 
μείο δρόσου. 

- Τύποι νεφών, τρόπος σχηματισμού, ύψος της βάσεως 
και κατακόρυφη ανάπτυξη αυτών, νέφη αναταράξεων, 
ορογραφικά νέφη, καταιγίδες, βροχή, όμβροι, χιόνι, χα¬ 
λάζι. 

- Ομίχλη, αχλύς, ξηρά αχλύς και η μεταξύ τους διαφο¬ 
ρά, σχηματισμός ομίχλης ακτινοβολίας και ομίχλης από 


την επαφή θερμής και υγρής μάζας αέρα μετά υγρού 
στρώματος, ημερήσια και εποχιακή μεταβολή, κατακόρυ- 
φος και πλάγια ορατότητα. 

-Αέριες μάζες. Ταξινόμηση των αερίων μαζών. Μέτωπα, 
χαρακτηριστικά των θερμών και ψυχρών μετώπων και συ- 
σφίξεων, κυκλώνες, αντικυκλώνες, αυχένες . 

-Εξήγηση των συμβόλων και στοιχείων που χρησιμοποι¬ 
ούνται στους χάρτες καιρού. Ανάπτυξη και κίνηση απλών 
συστημάτων πιέσεως και μετώπων. Ανάγνωση μετεωρο¬ 
λογικού χάρτη επιφάνειας. Στοιχειώδης πρόγνωση. 

-Μετεωρολογικά τηλεγραφήματα. Είδος, στοιχεία, κώ¬ 
δικας μετεωρολογικών τηλεγραφημάτων. 

2) Αεροναυτιλία: 

-Μέγιστος και μικρός κύκλος, λοξοδρομία, ορθοδρο- 
μία, γεωγραφικό πλάτος και μήκος. 

-Μονάδες αποστάσεως, ύψους και ταχύτητας χρησιμο¬ 
ποιούμενες στη Ναυτιλία όπως: Ναυτικό μίλι, στατικό μί¬ 
λι, χιλιόμετρο, πόδι, γυάρδα, κόμβος . 

Μετατροπή, διαιρέσεις και πολλαπλάσια των μονάδων 
αυτών. 

-Βασικές αρχές αναγνώσεως και ιδιότητες αεροπορι¬ 
κών χαρτών. Προβολές χαρτών. Γενικές ιδιότητες των 
προβολών αυτών, συμπεριλαμβανομένης και της αναπα- 
ραστάσεως των: μεσημβρινών, παραλλήλων, μεγίστων 
κύκλων, λοξοδρομιών και γραμμών ίσης μαγνητικής απο- 
κλίσεως. 

-Γυροσκόπιο και ιδιότητες αυτού. Βασικές γνώσεις των 
αρχών κατασκευής, περιγραφή, τρόπος λειτουργίας, πε¬ 
ριορισμοί και σφάλματα των ακολούθων οργάνων: 

Υψόμετρο πιέσεως, ενδείκτης ταχύτητας αέρος, ενδεί- 
κτης ανόδου καθόδου, ενδείκτης στροφών και κλίσεων, 
ενδείκτης πορείας, τεχνητός ορίζοντας . 

-Ναυτιλία πτήσεως. Ορισμός, εύρεση και χρήση των : 
ίχνους, πορείας (αληθούς, μαγνητικής, πυξίδας), ταχύτη¬ 
τας ανέμου, ταχύτητας αέρος (ενδεικνυόμενης, διορθω¬ 
μένης, αληθούς), ταχύτητας εδάφους, στίγματος από 
αναμέτρηση, στίγματος εδάφους, στίγματος δια διοπτεύ- 
σεως και αποστάσεως. 

3) Νομοθεσία Πολιτικής Αεροπορίας: 

ι) Κανόνες Εναερίου Κυκλοφορίας (ΚΕΚ). 

- Ορισμοί. 

- Εφαρμογή των κανόνων Εναερίου Κυκλοφορίας . 

- Γενικοί κανόνες Εναερίου Κυκλοφορίας . 

- Κανόνες πτήσεως εξ όψεως (Ν/ΡΡΙ). 

- Κανόνες πτήσεως δι’Οργάνων (ΙΡΒ). 

- Σήματα. 

- Φώτα ενδεικνυόμενα από αεροσκάφη. 

- Πίνακας επιπέδων πλεύσεως. 

ιι) Διαδικασίες Εναερίου Κυκλοφορίας που αφορούν 
τους χειριστές για πτήσεις όψεως. 

- Ορισμοί. 

- Υπηρεσίες Ελέγχου Εναερίου Κυκλοφορίας. 

- Εκδόσεις Υπηρεσίας Αεροναυτικών Πληροφοριών. 

- Σχέδιο πτήσεως και αλλαγή αυτού εν πτήσει. 

- Αναφορές θέσεως. 

- Διαδικασίες ρυθμίσεως υψομέτρου. 

- Φρασεολογία ελέγχου εναερίου κυκλοφορίας. 

- Ελάχιστα διαχωρισμών για πτήσεις όψεως. 

- Διαδικασίες σε περίπτωση απώλειας ραδιοεκπομπής. 

- Παρέκκλιση από την πορεία. 

- Πτήση σε διαφορετικές κατηγορίες του εναέριου χώ¬ 
ρου (αεροδρόμια, τερματικές περιοχές, περιορισμοί ενα¬ 
ερίου χώρου κ.λ.π). 

- Ελάχιστα καιρικών καταστάσεων για προσγείωση και 
απογείωση. 

Β) Ενότητα Αγγλικής γλώσσας . 

Γράπτη και προφορική εξέταση στην γλώσσα και ειδι¬ 
κότερα της αεροπορικής ορολογίας. 

Άρθρο 6 

Βαθμολόγηση ενοτήτων -Γραπτά μαθήματα- Διαδικασία 
Γ ραπτών εξετάσεων 

1. Η βαθμολογία κάθε ενότητας ορίζεται: 

α) 0-20 στην ενότητα επαγγελματικών γνώσεων, βάση 
δε επιτυχίας είναι ο βαθμός 12. Ο βαθμός αυτός πολλα- 
πλασιάζεται επί τον συντελεστή 100 για να προκύψει το 
σύνολο σε μόρια. 

β) 0-20 στην ενότητα της Αγγλικής γλώσσας .ξεχωριστά 
για την γραπτή και ξεχωριστά για την προφορική εξέταση 
που όμως συμψηφίζονται, βάση δε επιτυχίας είναι ο βαθ¬ 
μός 12. Ο βαθμός αυτός πολλαπλασιάζεται επί τον συ¬ 
ντελεστή 100 για να προκύψει το σύνολο σε μόρια. 

Υποψήφιος που δεν βαθμολογείται τουλάχιστον με 12 
σε κάθε μια από τις δύο ενότητες αποκλείεται της περαι¬ 
τέρω διαδικασίας του διαγωνισμού και σχετική ανακοίνω¬ 
ση αναρτάται στο χώρο ανακοινώσεων του ΥΕΝ. 

2. Οι υποψήφιοι καλούνται για εξέταση πρώτα στην ενό¬ 
τητα των επαγγελματικών γνώσεων και μετά στην ενότη¬ 
τα της Αγγλικής Γλώσσας. Οι προσκλήσεις γίνονται από 
τον Πρόεδρο Επιτροπής της παρ.1 του άρθρου 4 της πα¬ 
ρούσας και αναρτώνται στον πίνακα ανακοινώσεων του 
ΥΕΝ. Η ίδια πενταμελής Επιτροπή διενεργεί τις γραπτές 
εξετάσεις και βαθμολογείτο γραπτά δοκίμια ως ακολού¬ 
θως: 

(α) Της πρώτης ενότητας επί επαγγελματικών γνώσεων 
που διενεργείται με το σύστημα των γραπτών ερωτήσεων 
- απαντήσεων πολλαπλών επιλογών, σύμφωνα με τον 
αριθμό των επιτυχών απαντήσεων. Τα μέλη της Επιτρο¬ 
πής επικυρώνουντον αριθμό των μορίων που συγκεντρώ¬ 
νονται με την υπογραφή τους, επί του γραπτού δοκιμίου. 

(β) Της δεύτερης ενότητας της Αγγλικής Γλώσσας η 
εξέταση της οποίας περιλαμβάνει ί) σύστημα πολλαπλών 
γραπτών ερωτήσεων της Αγγλικής γλώσσας, επιπέδου 
Ι_ο\λ/θγ, ϋ) την ορθή γραφή και μετάφραση ξενόγλωσσου 
κειμένου από είκοσι τουλάχιστον στίχους του ιδίου ως 
άνω επιπέδου και ίϋ) την απόδοση κειμένου ή φράσεων 
από την Ελληνική στην Αγγλική γλώσσα. 

Τα γραπτά δοκίμια βαθμολογούνται από δύο (2) ιπτάμε¬ 
νους Αξιωματικούς μέλη της ανωτέρω επιτροπής του ΥΕΝ 
(εκ των οποίων ο ένας Αξιωματικός ΑΣ) που ορίζονται και 
στην Απόφαση συγκρότησης της Επιτροπής. Ο βαθμός του 
πρώτου εξεταστή καλύπτεται από τον ίδιο πριν το γραπτό 
παραδοθεί στον δεύτερο εξεταστή. Σε ανάλογη ενέργεια 
προβαίνει και ο δεύτερος πριν παραδώσει τα γραπτά στον 
Πρόεδρο της Επιτροπής. Ο βαθμός τίθεται αριθμητικώς και 
ολογράφως με στυλό διάρκειας. Αν μετά την αποσφράγιση 
υπάρχει διαφορά μεταξύ των βαθμών των δύο εξεταστών 
μεγαλύτερη των τεσσάρων (4) μονάδων, τότε το γραπτό 
εξετάζεται από τρίτο εξεταστή (αναβαθμολογητή) μέλος 
της Επιτροπής που ορίζεται στην Απόφαση συγκρότησης. 
Ο μέσος όρος των βαθμολογιών των δύο εξεταστών εξάγε¬ 
ται με προσέγγιση εκατοστού και σημειώνεται στο γραπτό 
αριθμητικώς. Στην περίπτωση αναβαθμολόγησης, ο βαθ¬ 
μός του αναβαθμολογητή είναι ο τελικός. 

Μετά τον καθορισμό του μέσου όρου βαθμολογίας κα¬ 
τά δοκίμιο, γίνεται ενώπιον του Προέδρου και των λοιπών 


Μελών της Επιτροπής, η αφαίρεση του αδιαφανούς χάρ¬ 
του, του επικαλύμματος του ονοματεπωνύμου του υπο¬ 
ψηφίου και καταρτίζεται ο πίνακας βαθμολογίας της Αγ¬ 
γλικής γλώσσας. 

Η προφορική εξέταση γίνεται υπό τύπο συνέντευξης (ΙΝ- 
ΤΕΒΝ/ΙΕνν) από δύο εξεταστές διάφορους εκείνων που ορί¬ 
σθηκαν να βαθμολογήσουν τα γραπτά δοκίμια οι οποίοι σε 
ιδιαίτερο πίνακα βαθμολογούν αριθμητικώς και ολογρά¬ 
φως. Ο ορισμός τους προβλέπεται στην Απόφαση συγκρό¬ 
τησης της Επιτροπής. Ο πίνακας αυτός υπογεγραμμένος 
και χρονολογημένος παραδίδεται στον Γραμματέα της Επι¬ 
τροπής. Ο μέσος όρος των βαθμολογιών που εξάγεται με 
προσέγγιση εκατοστού αποτελεί τον προφορικό βαθμό. 

Ο Γραμματέας μεταφέρει την βαθμολογία (γραπτή και 
προφορική) σε κοινό πίνακα και εξάγει τον μέσο όρο κατά 
προσέγγιση εκατοστού. 

Ο βαθμός που προκύπτει αποτελεί και τον τελικό βαθμό 
στην ενότητα της Αγγλικής Γλώσσας. Ο πίνακας αυτός 
υπογράφεται από τον Πρόεδρο, τα μέλη της Επιτροπής 
και τον Γ ραμματέα. 

3. Το δελτίο εξέτασης της ενότητας επαγγελματικών 
γνώσεων σε σύστημα γραπτών ερωτήσεων - απαντήσεων 
πολλαπλών επιλογών, καταρτίζεται από την Πενταμελή 
Επιτροπή λίγο πριν από την έναρξη της εξέτασης και για 
την ενότητα της Αγγλικής Γλώσσας (γραπτή εξέταση) κα¬ 
ταρτίζονται μόνο τα θέματα που δίνονται στους υποψηφί¬ 
ους από τους δύο εξεταστές. 

4. Υποψήφιοι που στερούνται δελτίου ταυτότητας, δεν 
γίνονται δεκτοί στις εξετάσεις, εκτός αν προσκομίσουν βε¬ 
βαίωση της Αστυνομικής Αρχής ότι έχουν καταθέσει δι- 
καιολογητικά για έκδοση δελτίου ταυτότητας. Η βεβαίωση 
της Αστυνομικής Αρχής πρέπει να φέρει επικυρωμένη φω¬ 
τογραφία. Αντί αυτών μπορεί να προσκομιστεί οποιοδή- 
ποτε άλλο αποδεικτικό της ταυτότητος έγγραφο με σχετι¬ 
κή φωτογραφία (ναυτικό φυλλάδιο, διαβατήριο κ.λ.π) 

5. Για τις γραπτές εξετάσεις χρησιμοποιούνται φύλλα 
χάρτου που φέρουν την σφραγίδατου Υπουργείου Εμπο¬ 
ρικής Ναυτιλίας και την υπογραφή του Προέδρου. Το 
ονοματεπώνυμο των υποψηφίων καλύπτεται με αδιαφα¬ 
νές χαρτί. 

6. Ο Πρόεδρος της Επιτροπής καθορίζει στην αρχή κά¬ 
θε εξέτασης το χρόνο μέσα στον οποίο οι υποψήφιοι πρέ¬ 
πει να παραδώσουν τα γραπτά τους. Επιτρέπεται ύστερα 
από απόφαση της Επιτροπής παράταση των εξετάσεων, 
όχι όμως περισσότερο από μισή ώρα. 

7. Οι υποψήφιοι πρέπει να παρουσιάζονται στην αίθου¬ 
σα των εξετάσεων την καθορισμένη ώρα. 

8. Δεν επιτρέπεται σε άλλο άτομο να εισέρχεται στην αί¬ 
θουσα εξετάσεων κατά την διάρκεια της εξέτασης, με 
εξαίρεση τους εκτελούντες υπηρεσία, που σχετίζεται με 
την διεξαγωγή των εξετάσεων. 

9. Δεν επιτρέπεται στους υποψηφίους να επεξεργάζο¬ 
νται τη γραπτή εργασία σε άλλο χαρτί διάφορο εκείνου 
που τους παρέχεται από την Επιτροπή. Εργασία που έχει 
γραφεί σε άλλο χαρτί δεν λαμβάνεται υπόψη . 

10. Σε κανένα υποψήφιο δεν επιτρέπεται η έξοδος χω¬ 
ρίς άδεια από την αίθουσα των εξετάσεων πριν από την 
παράδοση του γραπτού του ή την ολοκλήρωση της προ¬ 
φορικής εξέτασης, γιατί διαφορετικά βαθμολογείται στο 
εξεταζόμενο μάθημα με μηδέν. 

11. Οι υποψήφιοι τοποθετούνται από την επιτροπή κατά 
τρόπο που αποκλείει την μεταξύ τους συνεννόηση. Βαθ¬ 
μολογούνται με βαθμό μηδέν οι αλληλοβοηθούμενοι υπο- 

ψήφιοι καθώς και κάθε συμβουλευόμενος βιβλίο, σημείω¬ 
ση ή χρησιμοποιών κινητό τηλέφωνο. 

12. Για την ακριβή τήρηση αυτών που ορίζονται για τις 
εξετάσεις ο Πρόεδρος τα μέλη της Επιτροπής και ο Γραμ- 
ματέας υποχρεούνται να παραμείνουν στην αίθουσα των 
εξετάσεων σε όλη τη διάρκειά τους. 

13. Μετά το πέρας της εξέτασης κάθε μαθήματος τα 
γραπτά δοκίμια μονογράφονται από τα μέλη της Επιτρο¬ 
πής και ακυρώνεται με γραμμές, που σύρονται χιαστί, ο 
χώρος του χάρτου που δεν έχει χρησιμοποιηθεί. Εφόσον 
δεν υπάρχει δυνατότητα άμεσου ελέγχου και βαθμολό¬ 
γησης των γραπτών δοκιμίων στην αίθουσα εξετάσεων 
αυτά σφραγίζονται από την Επιτροπή σε φακέλους τη φύ¬ 
λαξη των οποίων αναλαμβάνει προσωπικά μέχρι την απο¬ 
σφράγισή τους ο Πρόεδρος της Επιτροπής. 

14. Οι φάκελοι των γραπτών δοκιμίων σφραγίζονται πα¬ 
ρουσία όλωντων μελώντης Επιτροπής καιτου Προέδρου 
και αποσφραγίζονται παρουσία τους όταν συνέλθουν για 
έλεγχο και βαθμολόγηση των γραπτών δοκιμίων. 

15. Κατά την προφορική εξέταση της Αγγλικής γλώσ¬ 
σας, οι υποψήφιοι καλούνται με κλήρο προς εξέταση ενώ¬ 
πιον όλων των μελών της Επιτροπής, παρισταμένου και 
του Προέδρου. Η προφορική εξέταση γίνεται από τους 
δύο εξεταστές. 

16. Μετά από κάθε εξέταση (γραπτή ή προφορική) ή συ¬ 
νεδρίαση της Επιτροπής για διόρθωσητωνγραπτώνκαιτην 
εξαγωγή αποτελεσμάτων συντάσσεται σχετικό πρακτικό. 

17. Υποψήφιος που δεν προσέρχεται στους συγκεκρι¬ 
μένους χώρους και χρόνους που καθορίζονται αρμοδίως 
με ανακοινώσεις, για να μετάσχει σε οποιαδήποτε φάση 
της διαδικασίας των εξετάσεων για οποιαδήποτε αιτία 
(ακόμη και για λόγους ασθένειας) αποκλείεται της περαι¬ 
τέρω διαδικασίας των εξετάσεων. 

Ομοίως αποκλείεται υποψήφιος που ασθένησε κατά 
την διάρκεια των εξετάσεων και διέκοψε εξαιτίας ασθέ¬ 
νειας την εξέτασή του. 

Ιδιαίτερη εξέταση ή δοκιμασία υποψηφίου αποκλείεται. 

Άρθρο 7 

Μοριοδότηση για επιπλέον πτυχία, πτητικές ικανότητες, 
ειδικότητες και ώρες πτήσης (προσόντα) 

1. Μοριοδοτούνται και προσαυξάνουντο άθροισμα των 
μορίων που προκύπτει από τις δύο ενότητες του άρθρου 
θπαργ. 1 για τους κατόχους με επιπλέον πτυχία, πτητικές 
ικανότητες ή ειδικότητες και ώρες πτήσεως ως εξής: 

(Α) Κατηγορία χειριστών αεροπλάνων: 

α) Πτυχίο επαγγελματία χειριστή εναερίων γραμμών επί 
αεροπλάνων με 300 μόρια. 

β) Ικανότητα γιαπολυκινητήρια αεροπλάνα με 150 μόρια. 

γ) Ειδικότητα πτήσεως δι' οργάνων για αεροπλάνα με 
100 μόρια. 

δ) Ειδικότητα βοηθού εκπαιδευτή πτήσεων για αερο¬ 
πλάνα με 200 μόρια. 

ε) Ειδικότητα εκπαιδευτή πτήσεων για αεροπλάνα με 
250 μόρια. Στην μοριοδότηση δεν θα προσμετρηθεί και η 
ειδικότητα βοηθού εκπαιδευτή. 

στ) Κάθε ώρα πτήσεως σε αεροπλάνα ως κυβερνήτης 
με ένα μόριο και κάθε ώρα πτήσεως ως συγκυβερνήτης 
με 1/2 μόριο. 

(Β) Κατηγορία χειριστών ελικοπτέρων : 

α) Πτυχίο επαγγελματία χειριστή εναερίων γραμμών επί 
ελικοπτέρων με 300 μόρια. 

β) Ικανότητα για ελικόπτερα πολλαπλού στροφείου με 
150 μόρια. 


γ) Ειδικότητα πτήσεως δι’ οργάνων για ελικόπτερα με 
100 μόρια. 

δ) Ειδικότητα βοηθού εκπαιδευτή πτήσεων για ελικό¬ 
πτερα με 200 μόρια. 

ε) Ειδικότητα εκπαιδευτή πτήσεων για ελικόπτερα με 
250 μόρια. Στην μοριοδότηση 

δεν θα προσμετρηθεί και η ειδικότητα βοηθού εκπαι¬ 
δευτή. 

στ) Κάθε ώρα πτήσεως σε ελικόπτερα ως κυβερνήτης 
με ένα μόριο και κάθε ώρα πτήσεως ως συγκυβερνήτης 
με Λ Α μόριο. 

2. Οι κάτοχοι πτυχίων ΙΑΕ και ΑΕΝ (ή πρώην ΑΔΣΕΝ) 
λαμβάνουν επιπλέον εκατό (100) μόρια. 

3. Προστίθενται επιπλέον εκατό (100) μόρια για κάθε τίτ¬ 
λο σπουδών για όσους κατέχουν αναγνωρισμένους τίτ¬ 
λους επιπέδου ΡΐΌίίαΘηογ. Πενήντα (50) μόρια προστίθε¬ 
νται για κάθε τίτλο σπουδών για όσους κατέχουν αναγνω¬ 
ρισμένους τίτλους επιπέδου Εο\λ/θι\ Εάν ο υποψήφιος/α 
κατέχει επίσης ξενόγλωσσο τίτλο ανωτέρου επιπέδου στην 
ίδια γλώσσα λαμβάνει μόρια μόνο για τον ανώτερο τίτλο. 

Άρθρο 8 

Αποτελέσματα διαγωνισμού 

Μετά το τέλος των εξετάσεων η πενταμελής Επιτροπή 
της παρ. 1 του αρθρ. 4 της παρούσης συντάσσει δυο μη¬ 
χανογραφημένους πίνακες βαθμολογίας, έναν για κάθε 
κατηγορία υποψηφίων (Χειριστές αεροπλάνων και χειρι¬ 
στές ελικοπτέρων). Στους πίνακες αυτούς, που υπογρά¬ 
φονται από την Επιτροπή και τον Γραμματέα της και θεω¬ 
ρούνται από τον Αρχηγό Λ.Σ., αναγράφονται έναντι του 
ονόματος κάθε υποψηφίου, η αναλυτική βαθμολογία κά¬ 
θε ενότητας, η επιπλέον μοριοδότηση για πτυχία, πτητι¬ 
κές ικανότητες ή ειδικότητες, ώρες πτήσης, για τίτλους 
ξένων γλωσσών καθώς και το τελικό σύνολο μορίων. Από 
το τελικό σύνολο των μορίων, που εξάγεται μηχανογρα¬ 
φικά, προκύπτει και η σειρά επιτυχίας των κατατασσομέ- 
νων και των επιλαχόντων, που ελέγχεται μέχρι χιλιοστού 
της μονάδας, ανά κατηγορία υποψηφίων. 

Σε περίπτωση ισοβαθμίας προηγείται ο υποψήφιος, που 
κατέχει πτυχίο εκπαιδευτή πτήσεων (αεροπλάνου ή ελικο¬ 
πτέρου). Σε περίπτωση νέας ισοβαθμίας λαμβάνεται υπό¬ 
ψη πρώτα η βαθμολογία στο μάθημα της ενότητας επαγ¬ 
γελματικών γνώσεων, μετά η βαθμολογία στο μάθημα της 
ενότητας της Αγγλικής γλώσσας και τέλος σε νέα ισοβαθ¬ 
μία προηγείται ο υποψήφιος με την μεγαλύτερη ηλικία, 
σύμφωνα με την ημερομηνία γέννησης. Σε περίπτωση χρο¬ 
νικής σύμπτωσης της ημερομηνίας γεννήσεως διενεργεί- 
ται κλήρωση μεταξύ των ισοβαθμούντων, παρουσία τους, 
από την Επιτροπή της παρ. 1 του άρθρου 4 της παρούσης. 
Αν κάποιος από τους υποψηφίους δενπαρουσιασθεί αν και 
εκλήθη στην εν λόγω διαδικασία, αυτή χωρεί από την Επι¬ 
τροπή στον καθορισθέντα χώρο και χρόνο. Ο Πρόεδρος 
της Επιτροπής διαβιβάζει στην αρμόδια διεύθυνση του 
ΥΕΝ τους θεωρημένους από τον Αρχηγό ΑΣ πίνακες επιτυ- 
χόντων - επιλαχόντων κατά σειρά επιτυχίας. Σχετική ανα¬ 
κοίνωση αναρτάται στον πίνακα ανακοινώσεων του ΥΕΝ. 

Άρθρο 9 
Ενστάσεις 

1. Απρεπής συμπεριφορά υποψηφίου στην αίθουσα 
των εξετάσεων επιφέρει ύστερα από απόφαση της Επι¬ 
τροπής τον αποκλεισμό τούτου από τις εξετάσεις. Η από¬ 
φαση συντάσσεται εγγράφως και υπογράφεται από την 

Επιτροπή και το γραμματέα της, καταχωρείται δε στον πί¬ 
νακα ανακοινώσεων του ΥΕΝ. 

Κατά της απόφασης αυτής επιτρέπεται έγγραφη προ¬ 
σφυγή, που γίνεται στον Αρχηγό Λιμενικού Σώματος μέσα 
σε ανατρεπτική προθεσμία 24 ωρών από το χρόνο της 
ανακοίνωσής της. Ο Αρχηγός Λ.Σ. αποφασίζει οριστικά 
για την τύχη της προσφυγής, μετά από ενημέρωσή του 
από τον Πρόεδρο. Μέχρι την εκδίκαση της σχετικής προ¬ 
σφυγής δεν γίνεται διακοπή συμμετοχής-εξέτασης του 
υποψηφίου στα μαθήματα. Εάν η απόφαση είναι αρνητική 
θεωρείται ότι η συμμετοχή του υποψηφίου διεκόπη από 
την ημερομηνία έκδοσης απόφασης της Επιτροπής για 
αποκλεισμό του. 

2. Εάν κατά τη διάρκεια γραπτής εξέτασης, υποβληθεί 
από υποψήφιο ένσταση που αναφέρεται στον τρόπο διε¬ 
νέργειας της εξέτασης αποφαίνεται περί αυτής ο Πρόε¬ 
δρος. 

Εάν ο υποψήφιος δεν θεωρεί ικανοποιητική την απόφα- 
σητου Προέδρου έχειτη δυνατότητα προσφυγής την αυ¬ 
τή ημέρα στον Αρχηγό Λ.Σ. Η προσφυγή είναι έγγραφη 
και αποφασίζει για το περιεχόμενο αυτής ο Αρχηγός Λ.Σ. 
το αργότερο την επόμενη εργάσιμη ημέρα από την υπο¬ 
βολή της, χωρίς τη διακοπή της συμμετοχής του υποψη¬ 
φίου από τα μαθήματα. Αν η προσφυγή γίνει αποδεκτή, 
επαναλαμβάνεται η εξέταση του μαθήματος. Στις ανωτέ¬ 
ρω περιπτώσεις, τον Αρχηγό Λ.Σ., εάν απουσιάζει, ανα¬ 
πληροί ο αντικαταστάτης Υπαρχηγός Λ.Σ. 

3. Ένσταση υποψηφίου κατά του κύρους της βαθμολο¬ 
γίας υποβάλλεται προφορικά αμέσως μετά την κοινοποί¬ 
ηση του πίνακα αποτελεσμάτων. Η Επιτροπή εξετάσεων, 
εξετάζει την ένσταση και αποφασίζει αμέσως και τελεσί¬ 
δικα παρουσία του υποβάλλοντος την ένσταση συντάσ- 
σοντας σχετικό πρακτικό. 

Άρθρο 10 
Κατάταξη 

1. Οι υποψήφιοι που επιλέγονται καλούνται εγγράφως 
να παρουσιασθούν σε καθορισμένη ημερομηνία καιτόπο, 
πρέπει να υποβάλουν αυτοπροσώπως στο ΥΕΝ/ΔΠΟΕΚ- 
Α', πριν την ημερομηνία κατάταξής τους, τα εξής δικαιο- 
λογητικά: 

α. Πρωτότυπο Πιστοποιητικό Στρατολογικής κατάστα¬ 
σης τύπου Α, πρόσφατης ημερομηνίας έκδοσης, οι άν- 
δρες, στο οποίο να φαίνεται ότι ο υποψήφιος εκπλήρωσε 
κανονικά τις στρατιωτικές του υποχρεώσεις. 

β. Αντίγραφο Ποινικού Μητρώου δικαστικής χρήσης 
(πρώην Ποινικού Μητρώου τύπου Α), που να καλύπτει τις 
προϋποθέσεις της παργ. δ άρθρου 2 της παρούσας. 

γ. Πιστοποιητικό της Εισαγγελικής Αρχής του τόπου 
κατοικίας του υποψήφιου/ας ότι δεν διώκονται ως φυγό¬ 
ποινοι, φυγόδικοι (τριμήνου ισχύος). 

δ) Επιπλέον με υπεύθυνη δήλωση του Ν. 1599/86 οι 
υποψήφιοι/ες δηλώνουν ότι δεν έχουν παραπεμφθεί σε 
δίκη για τα προβλεπόμενα στην περίπτωση της παργ. δ 
άρθρου 2 αδικήματα από άλλη εκτός του τόπου κατοι¬ 
κίας τους Εισαγγελική Αρχή της Χώρας, ή κριθεί υπεύ¬ 
θυνοι για οποιοδήποτε ζήτημα συνδεδεμένο με την 
ασφάλεια των πτήσεων. 

2. Το ΥΕΝ/ΔΠΟΕΚ Α' διενεργεί έλεγχο των δικαιολογη- 
τικών και αποκλείει από την κατάταξη, εκείνους των οποί¬ 
ων τα δικαιολογητικά είναι ελλιπή ή αντικανονικά. 

3. Οι επιτυχόντες κατατάσσονται στο Λιμενικό Σώμα ως 
ΔόκιμοιΣημαιοφόροιΛ.Σ Ειδικής Μονιμότητας (Ε.Μ), φοι¬ 
τούν σε ειδικό σχολείο της Αεροπορίας Στρατού ή της Πο¬ 
λεμικής Αεροπορίας ή του Λιμενικού Σώματος για από¬ 


κτηση Στρατιωτικού πτυχίου χειριστού και αναλαμβάνουν 
υποχρέωση παραμονής ως χειριστές στο Λιμενικό Σώμα 
για χρονικό διάστημα τουλάχιστον δέκα οκτώ ετών από 
την ημερομηνία κατάταξής τους. 

4. Με Απόφαση του Αρχηγού Λ.Σ. διαγράφονται από τον 
Πίνακα επιτυχόντων οι υποψήφιοι που δεν προσέρχονται 
προς κατάταξη στην οριζόμενη προθεσμία ή παραιτού¬ 
νται πριν την κατάταξή τους ή διαπιστώνεται ότι χρησιμο¬ 
ποίησαν ψευδή και ανακριβή δικαιολογητικά και στερού¬ 
νται έστω και ενός προς κατάταξη προσόντος. Οι κενές 
θέσεις καλύπτονται από τον Πίνακα επιλαχόντων της οι¬ 
κείας κατηγορίας χειριστών. 

Διαγράφονται επίσης μετά την κατάταξή τους οι δόκιμοι 
για τους οποίους αργότερα διαπιστώνεται ότι χρησιμο¬ 
ποίησαν για την εισαγωγή τους ψευδή και ανακριβή στοι¬ 
χεία ή παραιτήθηκαν. Οι κενές θέσεις δύναται να καλύ¬ 
πτονται από τον Πίνακα επιλαχόντων της οικείας κατηγο¬ 
ρίας χειριστών ανάλογα με τις εκάστοτε υπηρεσιακές 
ανάγκες και εφόσον δεν υπάρχει άλλο κώλυμα από τον 
κανονισμό εκπαίδευσης της οικείας Σχολής . 

Τα δικαιολογητικά και τα γραπτά δοκίμια των υποψη¬ 
φίων που δεν κατατάσσονται διατηρούνται στο αρχείο 
της Υπηρεσίας για έξι (6) μήνες και μετά καταστρέφονται 
σύμφωνα με τις διατάξεις που ισχύουν κάθε φορά για την 
εκκαθάριση των αρχείων, εκτός αν υπάρχει εκκρεμής 
σχετική δίκη ή αίτημα επιστροφής. 

Άρθρο 11 

Εκπαίδευση - Διακριτικά στολής 

1. Οι κατατασσόμενοι στο Λιμενικό Σώμα Δόκιμοι Ση¬ 
μαιοφόροι Ειδικής Μονιμότητας (Ε.Μ) φοιτούν σε Σχολή 
της Αεροπορίας Στρατού ή της Πολεμικής Αεροπορίας ή 
του Λιμενικού Σώματος για απόκτηση στρατιωτικού πτυ¬ 
χίου χειριστού. Οι Δόκιμοι απολύονται κατά την διάρκεια 
της φοίτησής τους για τους παρακάτω λόγους: 

α) Υγείας, σύμφωνα με τις ισχύουσες διατάξεις. 

β) Πτητικής ανεπάρκειας ή ακαταλληλότητας .σύμφω¬ 
να με τη νομοθεσία που διέπει το ειδικό σχολείο που πα¬ 
ρακολουθούν. 

γ) Υποβολής αίτησης παραίτησης. 

2. Κατά την διάρκεια της φοίτησης τηρούν τις ισχύου- 
σες διατάξεις λειτουργίας και τους Κανονισμούς Εκπαί¬ 
δευσης της οικείας Σχολής. 

Όσοι αποφοιτήσουν επιτυχώς παρακολουθούν συ¬ 
μπληρωματική εκπαίδευση ενός μήνα στο Λιμενικό Σώμα 
για θεωρητική ενημέρωση επί θεμάτων αρμοδιότητας Λ.Σ 
που καθορίζεται με απόφαση του Αρχηγού Λ.Σ. 

Μετά το πέρας της εκπαίδευσης αυτής ονομάζονται Ση¬ 
μαιοφόροι Λ.Σ Ειδικής Μονιμότητας (Ε.Μ) με προεδρικό 
διάταγμα, που προτείνεται από τον Υπουργό Εμπορικής 
Ναυτιλίας 

3. Τα διακριτικά της στολής τους καθορίζονται σύμφω¬ 
να με τις ισχύουσες εκάστοτε διατάξεις περί ιπταμένου 
προσωπικού Λ.Σ. 

Άρθρο 12 
Γ ενικές διατάξεις 

1. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως . 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Πειραιάς, 24 Δεκεμβρίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




